Štefánikova hvezdáreň

Štefánikova hvezdáreň v Prahe je hvezdáreň na vrchu Petřín určená širokej verejnosti a slúžiaca najmä na popularizáciu astronómie. Bola postavená a sprevádzkovaná Českou astronomickou spoločnosťou v roku 1928, v sedemdesiatych rokoch 20. storočia prešla veľkou rekonštrukciou. Od roku 1979 je hvezdáreň súčasťou Hvezdárne a planetária hl. m. Prahy (okrem hvezdárne a planetária v pražskej Stromovke tam patrí aj hvezdáreň v Ďábliciach a spoločné pracovisko s HaP v Českých Budějoviciach – Kopernikova kopula na kleťskej hvezdárni). Hvezdáreň je otvorená každý deň v týždni okrem pondelka, od októbra do marca vo večerných hodinách (pozorovanie planét a vzdialených objektov), od apríla do septembra aj popoludní (pozorovanie Slnka) – cez víkendy celý deň. Pre verejnosť hvezdáreň organizuje množstvo prednášok a výstav, v prízemí budovy je prístupná menšia odborná knižnica. Mládež sa môže zúčastniť astronomického krúžku, starší záujemcovia dvojročného astronomického kurzu. Ďalekohľady hlavná kopula: Zeissov dvojitý astrograf (nazývaný König) – refraktor s priemerom 200 mm (r. v. 1905 – 1907) západná kopula: Zeissov Maksutov-Cassegrain – reflektor s priemerom zrkadla 370 mm (r. v. 1967) východná kopula: MEADE LX200 – moderný reflektor s priemerom zrkadla 406 mm pozorovací domček: Zeissov Hľadač komét – refraktor s priemerom 200 mm (1921) Referencie Literatúra Lidová hvězdárna Štefánikova v Praze. Ed. Josef Kunský, Josef Štorek. Praha : [s.n.], [cca 1934]. 14 s. Dostupné online. SLOUKA, Hubert. Ľudová hviezdárna na Petříně. In: BUŘÍVAL, Zdislav. Staletá Praha IV : sborník Pražského střediska státní památkové péče a ochrany přírody. 1. vyd. Praha : Orbis, 1969. 255 s. S. 187 – 191. SOUMAR, Jaroslav. Štefánikova hvězdárna a Česká astronomická společnost (sborník semináře : Štefánikova hvězdárna v Praze na Petříně, 21.4.2018). Ed. Petr Bartoš, Štěpán Kovář. [s.l.] : Hvězdárna Františka Pešty, 2018. Dostupné online. ISBN 978-80-906929-7-8. Iné projekty Commons ponúka multimediálne súbory na tému Štefánikova hvezdáreň Externé odkazy Domovská stránka Štefánikovej hvezdárne v Prahe